Nigeria/ Jorubojen perinteinen uskonto, uskontoon liittyvästä asemasta kieltäytyminen, oikeudenloukkaukset, viranomaissuojelu

Nigeria/ Traditional religion among Jorubas, refusal of accepting an inherited status, infringements, state protection

**Kysymykset**

1. Voiko Nigeriassa, etenkin Lagosin osavaltiossa henkilölle (naiselle), joka kieltäytyy jatkamasta hänelle vanhemmalta periytyvää asemaa jorubojen perinteisessä uskonnon harjoittamisessa tai eroaa siitä, aiheutua seuraamuksia? Jos voi, minkälaisia?  
2. Onko raportoitu oikeudenloukkauksista sellaisia henkilöitä kohtaan, jotka ovat jättäneet perinteisen uskonnonharjoittamisen tai kieltäytyneet vastaanottamasta heille uskonnossa periytynyttä asemaa? Jos on raportoitu, millaisia oikeudenloukkauksia ja kenen taholta?  
3. Onko henkilön, joka on jättänyt perinteisen uskonnonharjoituksen tai kieltäytynyt vastaanottamasta hänelle periytynyttä asemaa mahdollista saada viranomaissuojelua häneen kohdistuneita oikeudenloukkauksia vastaan Nigeriassa?

***Questions***

*1. Can a person (woman) who refuses to continue the status inherited from her parent in the traditional Yoruba religion face infringements in Nigeria and in the state of Lagos in particular? If so, what kind?  
2. Have any infringements been reported against persons who have abandoned the practice of a traditional religion or refused to accept an inherited status? If so, what kind of infringements and by whom?  
3. Is it possible for a person who has abandoned a traditional religious practice or refused to accept her inherited status to obtain state protection against infringements against her in Nigeria?*

**1. Voiko Nigeriassa, etenkin Lagosin osavaltiossa** **henkilölle (naiselle), joka kieltäytyy jatkamasta hänelle vanhemmalta periytyvää asemaa jorubojen perinteisessä uskonnon harjoittamisessa tai eroaa siitä, aiheutua seuraamuksia? Jos voi, minkälaisia?**

**Yleistä**

Nigeria on 36 osavaltiosta (*states*) ja liittovaltion pääkaupungin Abujan pääkaupunkialueesta (*Federal Capital Territory, FCT*) koostuva liittotasavalta.[[1]](#footnote-1) Nigerian liittovaltiorakenteeseen pohjautuva hallintojärjestelmä on kolmiportainen ja muodostuu kansallisesta sekä osavaltio- ja paikallistasosta. Paikallisia hallintoalueita on 768.[[2]](#footnote-2) Lagosin osavaltio muodostuu seuraavista paikallishallintoalueista: Alimosho, Ajeromi-Ifelodun, Kosofe, Mushin, Oshodi-Isolo, Ojo, Ikorodu, Surulere, Agege Ifako-Ijaye, Shomolu, Amuwo-Odofin, Lagos Mainland, Ikeja, Eti-Osa, Badagry, Apapa, Lagos Island, Epe, Ibeju-Lekki. Osavaltion suurimmat kaupungit ovat Ikorodu, Agege, Mushin, Epe ja Badagry.[[3]](#footnote-3)

Nigerian noin 225,1 -miljoonainen (vuotta 2022 koskeva arvio) väestö koostuu yli 250 etnisestä ryhmästä. Suurimmat ryhmät ovat vuodelta 2018 olevan arvion mukaan hausat (30 %), joru-bat (15,5 %) ja igbot (ibot) (15,2 %).[[4]](#footnote-4) Edellä mainittuja lukuja maan koko väestöön vertaamalla joruboja olisi Nigeriassa noin 34,9 miljoonaa.

Suurimmat uskonnolliset ryhmät Nigeriassa ovat kristityt (roomalaiskatoliset ja muut kristityt) ja muslimit. Pieni osa väestöstä harjoittaa jotakin muuta uskontoa tai on uskonnottomia.[[5]](#footnote-5) Pew Research Center – tutkimuslaitoksen arvion mukaan vuonna 2010 noin 2,29 miljoonaa nigerialaista harjoitti ”kansanuskontoja” (engl. folk religions).[[6]](#footnote-6)

**Taustaa jorubojen perinteisestä uskonnosta**

Tämä kyselyvastaus ei ole kaikenkattava esitys jorubien perinteisen uskonnon käytännöistä Nigeriassa. Maantieteellisesti tässä kyselyvastauksessa on pyritty tarkastelemaan etenkin Lagosin osavaltiota. Useimmissa lähteissä viitataan kuitenkin vain yleisesti joruboihin tai ”jorubamaahan” määrittelemättä aluetta tarkemmin.

Joruboja asuu kaikkialla Ogunin, Ondon, Oyon ja Lagosin osavaltioissa ja huomattavassa osassa Kwaran osavaltiota. Lisäksi joruboja asuu Beninin valtion kaakkoisosissa.[[7]](#footnote-7) Jorubat ovat Lagosin (lähteessä viitataan ilmeisesti Lagosin osavaltioon) suurin etninen ryhmä.[[8]](#footnote-8) Lagosin kaupungissa on vuonna 2022 arvion mukaan noin 15,4 milj. asukasta.[[9]](#footnote-9)

Ethnic Groups Worldwide -teoksen mukaan Nigerjoen läntisen puolen kansat, etenkin binit ja urhobot ovat kulttuurisesti lähellä joruboja.[[10]](#footnote-10) Joissakin lähteissä, joissa käsitelty orisha-jumalia tai muuta tämän kyselyvastauksen teemaa, on viitattu binien tai urhobojen etniseen ryhmään. Tällaisia lähteitä on tässä vastauksessa mukana, mutta tällaisissa tapauksissa tässä kyselyvastauksessa on mainittu kyseinen etninen ryhmä ottamatta kantaa siihen, kuinka pitkälti tieto on yleistettävissä myös joruboihin.

Jorubien keskuudessa on sekä kristinuskoa että islamia tunnustavia henkilöitä. Monet nigerialaiset yhdistävät perinteisiä animistisia uskontoja islamiin tai kristinuskoon.[[11]](#footnote-11) Protestanttisuus ja paikalliset synkreettiset kirkot kuten a*ladura* (ks. myöhemmin tässä vastauksessa), ovat hallitsevia uskontoja jorubojen asuttamilla seuduilla.[[12]](#footnote-12)

Indianan yliopiston työskentelevän Michael Connorin (päiväämätön lähde, jota lainattu vuonna 2001) mukaan perinteinen jorubojen uskonto keskittyy orisha-nimiseen jumaluuksien panteoniin eli jumalien joukkoon. Kun lapsi syntyy, ennustajaa eli babalawoa kuullaan sen määrittämiseksi, mitä orishaa lapsen tulisi seurata. Aikuisina jorubat kunnioittavat usein useita näistä jumaluuksista. Suullisen perinteen mukaan korkea jumala Olorun (tai Olodumare) pyysi Orishalaa laskeutumaan taivaalta luomaan ensimmäisen maan Ile-Ifeen. Orishalan tehtävän suorittaminen viivästyi ja hänen nuorempi veljensä Oduduwa suoritti tehtävän. Pian sen jälkeen kuusitoista muuta orishaa tuli alas taivaasta luodakseen ihmisiä ja elääkseen maan päällä hänen kanssaan. Näiden jumaluuksien jälkeläisten sanotaan levittäneen jorubakulttuuria ja uskonnollisia periaatteita koko jorubamaahan. Ife on uskonnon pyhä kaupunki. Jumalien määrästä on eri arvioita: 201, 401, 601 tai enemmänkin. Jotkut jumaluudet ovat alkukantaisia, koska ne olivat olemassa jo silloin kun Oduduwa loi maan, ja toiset olivat mies- tai naispuolisia sankarillisia jumalia, jotka jättivät tärkeitä vaikutteita ihmisille. Jumalallisuudet voivat olla myös luonnonilmiöitä, kuten vuoria, jokia ja kukkuloita, jotka ovat vaikuttaneet kansojen historiaan ja elämään. Sadoista jorubien palvomista jumalista suosituimpia ovat Sango (ukkosen ja salaman jumala), Ifa (tunnetaan myös nimellä Orunmila), Eshu (sanansaattaja ja huijarijumala) ja Ogun (raudan ja sodan jumala).[[13]](#footnote-13)

Milwaukee Public Museum -museon Lore-julkaisuun kirjoittaneen George Ulrichin (1996) mukaan uskonto on jorubayhteisön rakenteessa yhtä tärkeä kuin sukulaisuus ja politiikka. Vaikka kristinusko ja islam ovat vaikuttaneet kultuuriin syvästi, monet perinteisen uskonnon ilmaisumuodot jatkuvat ja ovat edelleen paljolti osa jorubojen päivittäistä elämää. Monet orishoista (joita Ulrich mainitsee olevan ainakin 401) ovat paikallisia esi-isien henkiä tai luontojumalia ja niitä palvotaan suhteellisen pienillä alueilla. Toiset jumalat taas ovat yleismaailmallisia ja ylläpitävät voimakkaita kultteja Nigeriassa, Kuubassa ja Brasiliassa. Ulrich mainitsee voimakkaimmiksi jumaliksi Olorunin, Sangon (Shangon, Ṣàngón), Ogunin (Ògúnin), Oshunin (Osunin, Ọ̀ṣunin) eli ”jorubojen Venuksen” ja Ibejin, joka on kaksosten jumala. Raudan ja sodan jumala Ogun on kuorma-autonkuljettajien nykyaikainen suojelija. Ukkosen jumala Sangolla on valta tuoda vaurautta.[[14]](#footnote-14)

The Boston Globe -lehden artikkelissa (7.6.2000) joruba -uskonnon seuraajien ja akateemiseen tutkimukseen osallistujien kommenttien mukaan uskontoon liittyy seuraavia piirteitä: Olodumaren lisäksi kosmos on täynnä muita olevaisia. Hyvät jumaluudet eli orishat esiintyvät puiden, metsien, vuorten tai metallin muodossa. Ajogunit eli pahat henget edustavat kuolemaa, petosta, vankeutta tai sairautta. Orishat ja ajogunit ovat kilpailevat jatkuvasti keskenään ja uhraaminen tuo tasapainoa tähän tilanteeseen. Kun jorubauskonnon harjoittajalla on ongelma, hän kääntyy babalawon tai papin puoleen. Babalawo tarjoaa neuvoja, tekee uhrauksia, valmistaa yrteistä parantavia aineita ja suorittaa ennustuksia.[[15]](#footnote-15)

Orishojen seuraajat juhlivat Nigeriassa isese-perinnepäivää (Day of Tradition, isese on joruban kieltä ja tarkoittaa perinnettä). Tällöin perinteitä noudattavat henkilöt pukeutuvat valkoisiin vaatteisiin. Päivän aikana orishoja ruokitaan ja palvotaan. Tämä jorubojen perinne on laajentunut kansalliseksi juhlapäiväksi Nigeriassa, ja eri puolilla maata järjestetään tuolloin festivaaleja. Sopiva tervehdys kyseisenä päivänä on isese lagba, joka tarkoittaa ”perinne on paras tapa” tai ”perinne on kaikkien uskontojen huipulla”.[[16]](#footnote-16)

**Naisten rooli jorubojen perinteisessä uskonnossa ja *white garment / aladura*-kirkoissa**

Kolmen yliopistollisen, Nigeriassa ja Tansaniassa työskentelevän tutkijan julkaisemassa artikkelissa (2021) käsitellään naisten asemaa jorubien uskonnossa ja kulttuurissa etenkin esikolonialistisena aikana. Artikkelinmukaan suullinen perimätieto kertoo orishoja olevan yli 420. Orishoja palvotaan eri tavoin rituaalein, musiikilla, tansseilla ja pappien ja papittarien suorittamilla ennustamiskäytännöillä. Jorubat uskovat, että kuollessaan he siirtyvät esi-isien valtakuntaan, josta käsin heillä on yhä vaikutusvaltaa maanpäällisiin asioihin. He uskovat myös uudestisyntymään (reinkarnaatio). Näin ollen kuolleiden ja elävien välillä on yhteys. Lähteen mukaan jorubien uskonto ja kulttuuri ovat tiiviisti toisiinsa kytkeytyneitä. Naisilla on ollut esikoloniaalisena aikana keskeinen rooli jorubien uskonnossa. Naiset eivät vain ole osallistuneet vaan toimineet myös johtavissa rooleissa etenkin liittyen rituaaleihin. Naiset myös ruokkivat jumalia ja pitivät huolta pyhäköistä. Useissa kulteissa naiset ovat toimineet papittarina kuten nimillä Iya Osun (Ìyá Ọ̀ṣun), Iya Ogun (Ìyá Ògún) ja Iya Sango (Ìyá Ṣàngó). Orishat tuovat seuraajilleen etuja, kuten terveyttä, vaurautta ja lapsia, ja orishat rankaisevat välinpitämättömyydestä, rikoksista ja tabujen rikkomisesta.[[17]](#footnote-17)

Artikkelissa siteeratun Akíntúndén ja Fálọlán (2016) mukaan naiset toimivat keskeisessä roolissa uskonnollisissa seremonioissa papittarina ja profeettoina. Monet tärkeät orishat ovat naispuolisia. Esimerkiksi Osun, Ogun ja Sango -kulteilla on naispapittaret, joita kutsutaan nimillä Iya Osun, Iya Ogun ja Iya Sango. Ennen siirtomaa-aikaa jorubanaisilla oli pääsy salaiseen tietoon (awo), johon vihkiytyneenä naiset saattoivat toimia johtajan roolissa uskonnollisissa rituaaleissa, joihin miehillä ja vihkiytymättömillä naisilla ei ollut asiaa. Salaiseen tietoon käsiksi pääseminen toi naisille uskonnollista valtaa, ja he saattoivat toimia ennustajina (Ìyánífá). Jorubat uskovat, että joillakin naisilla on yliaistillisia, taivaallisia voimia. Jotkut näistä voimista ovat tuhoavia, ja tällaisiin naisiin on viitattu sanalla ìyá ayé. Naisia on pidetty usein atúnnidána eli henkilöinä, joilla on kyky vaikuttaa jonkin henkilön kohtaloon ja mahdollisesti muuttaa tällaista henkilöä.[[18]](#footnote-18)

Uutislähteistä löytyy esimerkkejä merkittävissä asemissa olevista, jorubien perinteistä uskontoa harjoittavista naisista ja heidän päätymisestään asemaansa. The Nation uutisoi 10.6.2022 kuuluisan naispuolisen Sinatu Aduke Sannin kuolleen ”137 vuoden iässä” Ogunin osavaltiossa. Hänet tunnettiin paremmin nimellä Iya Orisa Olumo Olumo-kallioiden Igun -orisan mukaisesti. Myöhemmin hän ryhtyi palvomaan Osaa ja hänestä tuli Iya Osa. Hänen luokseen matkusti ihmisiä eri puolilta saadakseen hengellistä apua ja apua lapsettomuuteen sekä työn saantiin. Lisäksi hänen luokseen matkusti oudoista sairauksista kärsiviä ihmisiä. Hän palvoi Igunia, Obaluayeta, Sangoa ja Ogunia ja rukoili ihmisten puolesta. Hänen nousunsa palvojasta papittareksi johtui hänen ominaisuuksistaan – asema ei ole perinnöllinen, vaan jumaluuden sanotaan valitsevan papittaren oraakkelin kautta. Hänen kerrotaan valmistautuneen kuolemaansa noin kuusi vuotta sitten valitsemalla itselleen seuraajan sen jumaluuden johdolla, jolle hän oli omistanut elämänsä.[[19]](#footnote-19)

Arkipäiväisempi kuva Iya Osuneiksi itseään tituleeraavista naisista annetaan Daily Independent -lehden artikkelissa (12.6.2011), jonka mukaan linja- ja rautatieasemista, kaduista ja perinteisistä markkinoista on tullut monien keski-ikäisten ja vanhempien naisten kohtaamispaikkoja. Nämä naiset voi tunnistaa pukeutumiskoodistaan: valkoinen iro ja buba, valkoiset huivit tai lakit sekä hikinauhat/huivit ja valkoisia helmiä. He ovat "Iya Osuneita". Nämä naiset kutsuvat ohikulkijoita musiikillaan ja saavat erikoisella olemuksella ohikulkijat uskomaan erityisiin kykyihinsä ihmisten tunteiden ja pelkojen vuoksi. Vaikka Iya Osunit ovat enimmäkseen lukutaidottomia, he hyödyntävät psykologiaa, jota käyttämällä he saavat ohikulkijat uskomaan tarvitsevansa rukouksia parantaakseen elämäänsä tai muuttaakseen kohtaloaan. Monet Iya Osuneista eivät tunne uskontonsa yksityiskohtia tai hengellistä merkitystä. Rukoukset eivät ole myynnissä mutta monet tarjoavat heille rahaa.[[20]](#footnote-20)

Jonkin verran yli 20-vuotias orisha-papitar Omitonade Ifawemimo päätyi tehtäviinsä seuraavasti: 5-vuotiaana hänen vanhempansa initioivat hänet orishan perinteisiin, 15-vuotiaana hän aterioi yhteisön vanhimpien (elders) kanssa ja huomasi hallitsevansa jumalallisuuden, rituaalit ja laulun. 20-vuotiaana hän ansaitsi paikkansa papittarena opiskelua, (uskonnollisia) rituaaleja ja hengellistä kutsua yhdistämällä. Artikkelissa todetaan, että vaikka Nigeriassa uskonto ja kulttuuri muodostavat tiukan kudoksen, perinteisiä hengellisiä käytäntöjä usein hävetään vanhentuneina. Ifawemimo pyrkii toimimaan modernisti ja tavoittelee seuraajia Twitterissä ja Instagramissa. Kristityt ”fanaatikot” ovat syyttäneet häntä epäjumalanpalvonnasta ja noituudesta ja tuominneet hänet helvettiin.[[21]](#footnote-21)

Naisten osallistuminen jorubakulttuuriin ja -uskontoon ei ole nykyään näkyvää toisin kuin aiemmin. Kristinuskosta ja islamista on tulossa suosittuja, ja nämä uskonnot näyttävät olevan enemmän ”miesten uskontoja”. Naiset eivät enää osallistu rituaaleihin, eikä heitä tunnusteta toimijoina palvonnassa. Joissakin tapauksissa naiset edelleen huolehtivat palvontapaikoista siivoojina, mutta eivät profeettoina tai papittarina. Poikkeuksena tähän ovat muutamat *”valkoisia vaatteita käyttävät kirkot” (white garment churches)* (kts. myöhemmin lisää tässä vastauksessa). Naiset ovat kuitenkin enemmistönä palvontapaikoilla, rukousvuorilla (Prayer Mountains) ja valvojaisissa, ja he pyytävät siunausta matkoilleen, työhönsä, perheelleen tai yksityisasioihinsa. Siirtomaa-aika tuhosi jorubien arvoja ja naisten osallistumista kulttuuriinsa ja uskontoonsa. Naiset ovat vähemmistönä yhteiskunnan poliittisissa ja taloudellisissa rakenteissa ja joutuvat nykyään selviytymään aiempaa individualistisemmassa yhteiskunnassa.[[22]](#footnote-22)

Monet nigerialaiset yhdistävät perinteisiä animistisia uskontoja islamiin tai kristinuskoon.[[23]](#footnote-23) Protestanttisuus ja paikalliset synkreettiset kirkot kuten a*ladura*, ovat hallitsevia uskontoja jorubojen asuttamilla seuduilla.[[24]](#footnote-24)

Edellä mainitut ”white garment church” -kirkot ovat paikallisesti kehittyneitä kirkkoja. Näitä ovat (ainakin) aladura ja celestial-kirkot.[[25]](#footnote-25) Yhdysvaltojen kongressin kirjaston tutkimusjulkaisussa (1991) todetaan, että jorubojen asuttamilla seuduilla protestanttisuus ja paikalliset synkreettiset kristinuskon suuntaukset ovat olleet vallitsevia. Jorubojen alueella etenkin aladura-kirkot ja evankeliset kirkot yleensä, ovat olleet voimakkaassa kasvussa.[[26]](#footnote-26) Termi aladura määritellään eri lähteissä hieman eri tavoin, ja niiden perustella käsitykseksi jää, että termiä käytetään väljästi ja useissa eri merkityksissä. Akateemisen artikkelin (12.4.2022) mukaan aladura-sana tarkoittaa rukoilevaa (praying). Sillä tarkoitetaan myös aladura-liikettä, joka kattaa Afrikan alkuperäisiä kirkkoja (*African Indigenous Churches, AIC*). Tällaisia aladura-kirkkoja ovat lounaisessa Nigeriassa, jossa Lagoskin sijaitsee, ainakin *Church of the Lord (Prayer Fellowship Worldwide TCLPFW)*, *Christ Apostolic Church (CAC), Celestial Church of Crist (CCC*) ja *Cherubim and Separhim Church (C&S)*. Aladura- ja uushelluntalaisiin kirkkoihin sisältyy oppi jumalallisesta parantamisesta, ja näin ollen uskonto ja terveys linkittyvät niissä toisiinsa.[[27]](#footnote-27) Jorubat kutsuvat aladura-kirkkoja myös termillä *Ijo Emi* (*Church of the Spirit*).[[28]](#footnote-28) Aladura-kirkkojen kesken on suurta vaihtelua niiden toiminnan eetoksessa, opeissa, kirkollisissa rituaaleissa ja omissa uskonnollisissa erityispiirteissään. Jotkut aladura-kirkkojen uskomukset ja käytännöt Lounais-Nigeriassa resonoivat helluntailaisten ja karismaattisten traditioiden kanssa, kuten esimerkiksi uskominen uniin/unelmiin (dreams), näyt, profetointi, jumalallinen parantaminen sekä pyhien ja symbolisten esineiden käyttäminen.[[29]](#footnote-29)

Wande Abimpolan (1991) mukaan jorubamaassa ja koko Nigeriassa vallitsee jatkuva ja täyttymätön maagisten työkalujen kysyntä pahojen elementtien poistamiseksi ja olotilan voimaannuttamiseksi sekä vallan, suojelun, vaurauden ja paremman aseman ja terveyden saavuttamiseksi. Lisäksi pyritään vapautumaan fyysisistä ja henkisistä vaivoista. Näiden maallisten tarpeiden täyttäminen vaatii yliluonnollisia palveluksia. Abimpolan mukaan niin kauan kuin perinteinen jorubauskonto lupaa täyttää nämä tarpeet ja ihmiset pelkäävät ja ovat huolissaan tulevaisuudestaan, perinteinen uskonto, magia ja lääkitys säilyttävät merkityksensä yhteiskunnassa.[[30]](#footnote-30) Karl Maierin mukaan lisäksi kaikkialla Nigeriassa läsnä olevat evankelistit ja uudet kristilliset kirkot ammentavat nigerialaisen arjen maagisista elementeistä ja värväävät uusia jäseniä ihmeparanemisten ja saarnaajien kulttipalvonnan avulla.[[31]](#footnote-31)

**Asemasta kieltäytyminen**

Perinteiseen uskontoon liitoksissa olevia tehtäviä (asemia) on eri lähteiden perusteella useampia ja niistä käytetään useita erilaisia termejä, jotka voidaan lähteissä myös selittää eri tavoin. Lähteissä (tämä luettelo ei ole tyhjentävä) mainitaan esimerkiksi perinteiset spiritualistit eli elegboogit (”medicine men and women”) ja babalawot eli ennustajat (diviner)[[32]](#footnote-32) sekä papittaret (priestess), profeetat ja ennustajat nimellä Ìyánífá. Yliaistillisia, taivaallisia, tuhoavia voimia hallitsevista naisista voidaan käyttää *termiä* ìyá ayé. Naista, jolla on kyky vaikuttaa jonkin henkilön kohtaloon, on kutsuttu termillä atúnnidá*.*[[33]](#footnote-33)Babalawollatarkoitetaan myös perinnelääkäriä, jonka puoleen jorubat voivat kääntyä (esimerkiksi mielenterveyden ongelmissa).[[34]](#footnote-34) Lisäksi asema voidaan nimetä sen jumaluuden perusteella, jota henkilö seuraa, esim. Iya Osun.[[35]](#footnote-35)

Edellä mainitun Iya Osa -papittaren tapauksessa hänen kerrotaan päätyneen tehtäviinsä ominaisuuksiensa perustella – asema ei ole perinnöllinen, vaan jumaluuden sanotaan valitsevan papittaren oraakkelin kautta. Hänen kerrotaan valmistautuneen kuolemaansa noin kuusi vuotta sitten valitsemalla itselleen seuraajan sen jumaluuden johdolla, jolle hän oli omistanut elämänsä.[[36]](#footnote-36) Vanguardin artikkelissa (20.8.2018) kerrotaan veden ja hedelmällisyyden jumalan Osunin kunniaksi vuosittain järjestettävästä juhlasta Osun-Osogbon pyhässä lehdossa (Osun-Osogbo Sacred Grove). Artikkeliin haastateltu pienen tyttären äiti kertoo, että ihminen itse ei valitse Osun -papiksi (papittareksi) ryhtymistä, vaan henget tekevät valinnan. Äidin mukaan hänen oma tyttärensä oli tullut henkien valitsemaksi ja siksi tyttärestä tulee jonakin päivänä papitar.[[37]](#footnote-37)

Eräs Daily Independent -lehden artikkelissa (12.6.2011) mainitusta Iya Osuneista oli muutama vuosi aiemmin ”kieltäytynyt palvelemasta jumalia, minkä vuoksi hän oli menettänyt miehensä ja lapsensa”. Haastatellun kauppiaan (ei Iya Osunin) mukaan monet näistä naisista ovat leskiä tai heidän avioliittonsa on karilla, eikä monilla ole muita tulonlähteitä. Naiset tarvitsevat rahaa moniin taloudellisiin velvoitteisiinsa kuten suorittaakseen maksuja Iya Orisoille, jotka järjestävät ifareita eli seremonioita, joissa tunnustetaan Osunin kannattajat. Kaksi haastateltua Iya Osunia kertoi, että he arvostaisivat suuresti, jos saisivat taloudellista apua tai työpaikan, jonka avulla he voisivat lopettaa uskollisuutensa Osunille. Artikkelissa todetaan, että joidenkin ihmisten käsityksen mukaan Iya Osuneiden toiminnassa ensisijaisena motiivina on toimeentulon hankinta ja vasta toissijaisena veden jumalattaren popularisointi. Eräs haastateltu kertoi Iya Osunien olevan turvassa Lagosin osavaltiossa voimassa olevalta almujen keräämisen kieltävältä lailta, koska he ovat spiritualisteja eikä kerjäläisiä. Jopa kuvernööri ymmärtää tämän, koska kuvernöörin perheessä on henkien palvojia/pappeja.[[38]](#footnote-38)

Veden jumalan papitarten asemaa kaakkois-Nigeriassa Enugun osavaltiossa käsittelevään, Kanadan maahanmuutto – ja pakolaislautakunnan (IRB) kyselyvastaukseen (8.5.2008), haastatellun South-Illinoisin yliopiston professorin mukaan papittaren tehtävistä kieltäytymisellä voi olla ”yliluonnollisia seurauksia”. Esimerkiksi jos nainen kuolee salamaniskuun, yhteisön jäsenet voivat uskoa, että se johtuu kieltäytymisestä papittaren roolista. Sellainen olisi kuitenkin epätodennäköistä, että perinnelääkäri myrkyttäisi naisen kieltäytymisen johdosta.[[39]](#footnote-39) Nigerialaisen Vanguardin artikkelissa (29.5.2022) kerrotaan miehestä, joka kertoi ”melkein sokeutuneensa” kun hän kieltäytyi noudattamasta Ifa-jumaluuden varoitusta ja noudattamasta sen käskyä. Tapahtumat sijoittuvat Ekitin osavaltioon.[[40]](#footnote-40)

BBC uutisoi (21.3.2022) Ibadanin osavaltiossa toimivasta jorubaa puhuvasta ateistimiehestä. Hän puhuu torilla megafonin avulla ja tarjoaa tuhansia puntia henkilölle, joka pystyy todistamaan yliluonnollisten voimien olemassaolon. Yliluonnollisten voimien kyseenalaistaminen on tabu suuressa osassa nigerialaista yhteiskuntaa, joka on syvästi uskonnollinen. Ateistimiehen katsotaan asettavan itsensä alttiiksi pidätykselle jumalanpilkan vuoksi tai vihaisen väkijoukon ”lynkkaukselle”.[[41]](#footnote-41)

Uutislähteistä, myös Nigerian keskeisimmistä englanninkielisistä uutismedioissa, löytyy useita artikkeleja, joissa kerrotaan yliluonnollisiin voimiin uskomisesta, mutta kyseiset artikkelit eivät liity asemasta kieltäytymiseen.[[42]](#footnote-42)

EU:n turvapaikka-asioiden tukivirasto EASOn (nyk. EUAA) raportissa *COI Report Nigeria – Targeting of individuals* (11/2018) ei käsitellä kieltäytymistä perinteiseen uskontoon liittyvästä tehtävästä. Raportissa sen sijaan käsitellään kieltäytymistä perinteisen päällikön tehtävistä etenkin jorubakulttuurissa ja kieltäytymisestä nigerialaisten salaseurojen, etenkin Ogbonin(tästä lisää alla)sekä opiskelijakulttien jäsenyydestä.[[43]](#footnote-43) Seuraavana lyhyesti tietoa asemasta kieltäytymisestä Ogbonissa. Käytettävissä olevista lähteistä ei löytynyt tässä vaiheessa tietoa, onko Ogbonista kieltäytyminen verrattavissa jorubien perinteiseen uskontoon liittyvästä asemasta kieltäytymiseen.

Ogboni-instituutio, joka on jorubojen salainen yhteisö, toimi perinteisessä jorubayhteiskunnassa linkkinä uskonnon ja politiikan välillä,[[44]](#footnote-44) toisin sanoen se on perinteisen uskonnon spiritualistisinstitutionaalinen osa[[45]](#footnote-45). Itävallan maatietopalvelu ACCORDin kyselyvastaukseen (6.5.2004), jossa on käsitelty kieltäytymistä Ogbonin jäsenyydestä, haastatellun sosiaaliantropologi Ulrike Davis-Sulikovskin mukaan Ogbonista kieltäytyviin henkilöihin kohdistuva fyysisen väkivallan käyttö ei ole sääntö, mutta ei voida sulkea pois sitä, että yksittäisissä tapauksissa fyysistä väkivaltaa on voitu käyttää. Perinteisen oikeuskäsityksen mukaan Ogbonilla on oikeus päättää elämästä ja kuolemasta. Poika, joka kieltäytyy ottamasta isänsä paikkaa, joutuisi pääasiassa sosiaalisen ja taloudellisen paineen alaiseksi. Tämä voi johtaa tilanteeseen, jossa hän ei voi enää asua tai työskennellä lähiyhteisössään. Tällöin hänen toimeentulonsa voisi olla vaarassa. Lisäksi, koska Ogboni on hengellisinstitutionaalinen osa perinteistä uskontoa, sen jäsenet voivat myös aiheuttaa henkisiä paineita tiettyä henkilöä kohtaan. Ihmiset, jotka joutuvat konfliktiin Ogbonin kanssa, kärsivät seurausten pelosta, kuten äkillinen kuolema, sairaudet ja onnettomuudet, jotka Ogboni aiheuttaa spiritualistisilla keinoilla.[[46]](#footnote-46)

Davis-Sulikowskin mukaan (9/2002) jäsenyys Ogbonissa on automaattista (eikä initioimalla eli vihkiytymällä syntyvää) perherakenteen kautta jos henkilö kuuluu sosiaaliseen kontekstiin, jossa Ogbonilla on merkitystä. Kysymys on lähinnä siitä, kuka perheessä on vastuussa Ogbonin toiminnasta. Tämän määrittävät yleensä perheen vanhimmat jäsenet. Tämä ei tarkoita, että henkilö, jonka perhe on kerran valinnut liittymään Ogbonin viralliseen tehtävään, ei voisi neuvotella ulospääsyä. Jos hänen tilalleen ei kuitenkaan ole ketään muuta, perhe saattaa painostaa henkilöä liittymään mukaan, sillä tärkeät sosiaaliset ja taloudelliset edut, kuten resurssien saatavuus, riippuvat perheen asemasta Ogboni-yhteisössä. Ääritapauksissa ainoa ratkaisu yksilölle voisi olla perheverkostosta irtautuminen. Ottaen huomioon yksilöiden riippuvuuden juuri tästä verkostosta elämässä selviytymiseksi, on perheverkostosta irtautuminen poikkeuksellisen vaikea valinta.[[47]](#footnote-47)

**2. Onko raportoitu oikeudenloukkauksista sellaisia henkilöitä kohtaan, jotka ovat jättäneet perinteisen uskonnonharjoittamisen tai kieltäytyneet vastaanottamasta heille uskonnossa periytynyttä asemaa? Jos on raportoitu, millaisia oikeudenloukkauksia ja kenen taholta?**

Nigerian perustuslain mukaan henkilön uskontoon perustuva syrjintä on kielletty. Perustuslaki takaa ajattelun-, omantunnon- ja uskonnonvapauden sekä vapauden vaihtaa, ilmaista ja levittää uskontoaan kunhan nämä eivät ole ristiriidassa valtion puolustukseen, julkiseen turvallisuuteen, järjestykseen, moraaliin, terveyteen tai muiden henkilöiden oikeuksien suojaamiseen liittyvien intressien kanssa.[[48]](#footnote-48) Perustuslaissa todetaan seuraavasti:

“*Every person shall be entitled to freedom of thought, conscience and religion, including freedom to change his religion or belief, and freedom (either alone or in community with other, and in public or in private) to manifest and propagate his religion or belief in worship, teaching, practice and observance. No person attending any place of education shall be required to receive religious instruction or to take part in or attend any religious instruction or to take part in or attend any religious ceremony or observance if such instruction ceremony or observance relates to religion other than his own, or religion not approved by his parent or guardian. No religious community or denomination shall be prevented from providing religious instruction for pupils of that community or denomination in any place of education maintained wholly by that community or denomination. Nothing in this section shall entitle any person to form, take part in the activity or be a member of a secret society. Every person shall be entitled to freedom of expression, including freedom to hold opinions and to receive and impart ideas and information without interference*.[[49]](#footnote-49)

Perustuslain määräyksistä huolimatta uskonnonvapaus on Nigeriassa heikkoa, ja sekä valtiolliset että ei-valtiolliset toimijat suorittavat uskonnonvapautta loukkaavia tekoja. Nigerialaisille annetaan syytteitä ja tuomioita jumalanpilkasta ja he kokevat väkivaltaa ja hyökkäyksiä uskonnollisten seremonioiden aikana.[[50]](#footnote-50)

Nigerian rikoslain luvun 19 osassa 204 säädetään uskonnon loukkaamiseen liittyvistä rikoksista. Määräyksen mukaan henkilö, joka tekee teon, jota mikä tahansa henkilöryhmä pitää julkisena loukkauksena uskontoaan kohtaan ja jonka tarkoitus on olla loukkaava, syyllistyy rikkomukseen. Rikkomukseen syyllistyy myös henkilö, joka tekee lainvastaisen teon tietoisena siitä, että mikä tahansa henkilöryhmä pitää sitä tällaisena loukkauksena. Rikkomuksesta voidaan määrätä kahden vuoden vankeusrangaistus.[[51]](#footnote-51)

Englanninkielisessä laissa määrätään seuraavasti:

*”Any person who does an act [that] any class of persons considers as a public insult on their religion, with the intention that they should consider the act such an insult, and any person who does an unlawful act with the knowledge that any class of persons will consider it such an insult, is guilty of a misdemeanour, and is liable to imprisonment for 2 years.”[[52]](#footnote-52)*

Keskeisissä englanninkielisissä lähteissä ei mainita sellaista tietoa, että nimenomaan jorubien perinteisestä uskonnosta luopumisesta tai perinteiseen uskontoon liittyvästä asemasta kieltäytymisestä olisi seurannut rikosoikeudellisia seuraamuksia tai oikeudenloukkauksia.[[53]](#footnote-53)

Tämän vastauksen edellisessä kohdassa käytettyjen lähteiden perusteella uskonnollisesta asemasta kieltäytyminen saattaisi yleisen uskomuksen mukaan johtaa onnettomuuksiin.[[54]](#footnote-54) Yliluonnollisten voimien kyseenalaistaminen on tabu suuressa osassa syvästi uskonnollista nigerialaista yhteiskuntaa, ja esimerkiksi jorubaksi toreilla kuuluttavan ateistimiehen katsotaan asettavan itsensä alttiiksi pidätykselle tai vihaisen väkijoukon ”lynkkaukselle”.[[55]](#footnote-55)

Daily Independent -lehden artikkelissa (12.6.2011) mainitaan julkisilla paikoilla liikkuvien Iya Osunien ensisijaisena motiivina olevan toimeentulon hankkiminen paitsi itselleen, myös suoriutuakseen taloudellisista velvoitteista heidät valinneille.[[56]](#footnote-56) Käytettävissä olevista englanninkielisistä lähteistä ei käytettävissä olevassa ajassa löytynyt tietoa siitä, painostetaanko henkilöitä pysymään tehtävissään keräämässä rahaa esimerkiksi rikollisille, suvulleen tai jollekin henkilölle, joka on saattanut vaikuttaa naisen asemaan. (vrt. Ogbonia käsittelevä kohta edellä). Naisiin kohdistuva (perhe)väkivalta on kuitenkin Nigeriassa yleistä[[57]](#footnote-57).

Kts. lisäksi tämän vastauksen kohta 3. Perinteistä uskomuksia ja järjestelmiä käytetään osissa Lagosin kaupunkia taistelussa rikollisuutta vastaan. Formaalin tuomioistuimen ulkopuolisia toimenpiteitä ovat yksilön eristäminen yhteisöstä tai hänen karkottamisensa.[[58]](#footnote-58)

**3. Onko henkilön, joka on jättänyt perinteisen uskonnonharjoituksen tai kieltäytynyt vastaanottamasta hänelle periytynyttä asemaa, mahdollista saada viranomaissuojelua häneen kohdistuneita oikeudenloukkauksia vastaan Nigeriassa?**

Naisten asemaa Nigeriassa on käsitelty aikaisemmin maatietopalvelun 3.5.2018 julkaisemassa raportissa otsikolla*Katsaus turvaverkottomien naisten asemaan Nigeriassa.*[[59]](#footnote-59)Lisäksi etenkin leskinaisten asemaa on käsitelty maatietopalvelun 23.9.2021 julkaisemassa kyselyvastauksessa *Nigeria / Leskinaisen asema Nigeriassa, lasten huoltajuus toisen vanhemman kuoleman jälkeen.* Nigerian väestön sosioekonomista tilannetta on käsitelty EASOn (nyk. EUAA) raportissa (11/2018) *Nigeria – Key Socio-economic indicators*.[[60]](#footnote-60)

Nigeriassa on käytössä kolme rinnakkaista oikeusjärjestelmää: Formaali valtiollinen oikeus (*statutory law*) (eri tasoineen), perinteinen tapaoikeus (*customary law*) ja islamilainen sharia-oikeus (*Sharia law*).[[61]](#footnote-61) Kahdesta ensimmäisestä myöhemmin lisää tässä vastauksessa.

Nigerian liittovaltiorakenteeseen pohjautuva kolmiportainen hallintojärjestelmä muodostaa haasteita YK:n kaikkinaisen naisten syrjinnän vastaisen komitean (*United Nations Committee on the Elimination of Discrimination against Women, CEDAW*) säädösten sisällyttämistä oikeusjärjestykseen.[[62]](#footnote-62) Kukin osavaltio voi päättää, ottaako kyseinen osavaltio liittovaltiotasolla säädetyn lain osavaltiolainsäädäntöönsä. Monissa tapauksissa, kuten naisia ja lapsia koskevissa kysymyksissä, liittovaltion lainsäädäntöä ei ole otettu käyttöön osavaltiotasolla. Lainsäätäjät, uskonnolliset ryhmät ja johtajat esittävät julkisissa keskusteluissa väitteitä, joiden mukaan CEDAW-sopimuksen säädökset heikentäisivät paikallisia tapoja ja uskonnollista vakaumusta.[[63]](#footnote-63)

YK:n CEDAW-komitean mukaan naisten mahdollisuuksia viedä asioitaan oikeuteen vaikeuttavat usein valtion riittämättömät budjettimäärärahat oikeusavun tarjoamiseksi, korruptio ja stereotyyppinen suhtautuminen naisiin.[[64]](#footnote-64)

Bertelsmann Stiftung -säätiön uusimman raportin (tarkastelujakso 1.2.2019-31.1.2021) mukaan monet kansalaiset eivät nauti täydestä kansalaisvapaudestaan, koska valtiolla voimankäytön monopoliasema on heikko. Turvallisuusjoukot, militiat, järjestyksenvalvojaryhmät, uskonnolliset fundamentalistit ja rikollisjärjestöt tekevät säännöllisesti rikkomuksia kansalaisvapauksia vastaan. Valtio ei kykene suojelemaan etenkään heikommassa asemassa olevia naisia ja tyttöjä väkivallalta, raiskauksilta, aviopuolisoiden hyväksikäytöltä, ympärileikkauksilta ja väärinkäytöksiltä, jotka pohjautuvat tapaoikeuteen. Naisten oikeudet ovat kuitenkin parantuneet, mikä näkyy siinä, että naiset voivat viedä aviomiehensä oikeuteen pahoinpitelystä. Myös raiskausta pidetään vakavana rikoksena Nigeriassa. Lähes kaikki eliittiin kuulumattomat henkilöt epäonnistuvat, jos yrittävät etsiä oikeudellisen prosessin kautta korjausta oikeudenloukkauksiin.[[65]](#footnote-65)

Afrobarometer -tutkimuksessa[[66]](#footnote-66) jossa tarkasteltiin 18 maata, poliisin lahjominen oli yleisintä Nigeriassa avun saamiseksi (77 % oli lahjonut poliisia Nigeriassa). Lahjonta ongelmien välttämiseksi oli niin ikään toiseksi yleisintä nimenomaan Nigeriassa (68 %). 65 % poliisilta apua hakeneista oli kokenut avun saamisen vaikeaksi tai erittäin vaikeaksi. 61 %:n mielestä kaikki tai useimmat poliisit ovat korruptoituneita. Vain 24 % katsoi voivansa luottaa poliisiin hieman tai paljon. 39 % arvioi useimpien tai kaikkien tuomarien (judges and magistrates) olevan korruptoituneita. Vain 33 % luotti tuomareihin. 30 % arvioi useimpien tai kaikkien uskonnollisten johtajien olevan korruptoituneita, mutta 61 % kuitenkin luotti uskonnollisiin johtajiin. Tulos on samansuuntainen perinteisten johtajien osalta: 26 % arvioi useimpien tai kaikkien perinteisten johtajien olevan korruptoituneita, mutta 54 % kuitenkin luotti uskonnollisiin johtajiin. 30 % ei luottanut oikeuslaitokseen lainkaan, ja 32 % luotti siihen vain vähän.[[67]](#footnote-67)

Henkilöihin kohdistuvan väkivallan vastainen laki (*The Violence Against Persons Prohibition Act, VAPP Act,* 2015) säädettiin Nigeriassa vuonna 2015. Tämä laki on otettu käyttöön joissakin osalvaltioissa, ja joissakin prosessi on kesken tai sitä ei ole edes aloitettu. Lagosin osavaltiossa ei ole voimassa VAPP-lakia, vaan sen sijaan vuonna 2007 säädetty perheväkivallan vastainen laki (*Protection Against Domestic Violence Law of Lagos State in 2007*), jossa on joitakin samoja määräyksiä kuin VAPP-laissa.[[68]](#footnote-68)

Nigerian eteläosissa perinteiset tuomioistuimet puuttuvat tiettyihin riita-asioihin. Perinteiset johtajat voivat toimia sovittelijoina esimerkiksi avioliittoa, perintöä jne. koskevissa asioissa. Tämä järjestelmä toimii hyvin esimerkiksi maakiistoissa, joita perinteiset johtajat ratkovat usein. Tästä huolimatta, jos asiaa käsitellään formaalissa tuomioistuimessa, ei perinteisillä johtajilla ole kunnollista puhevaltaa. He voivat todistaa formaalin oikeuden edessä, mutta eivät voi muuttaa toimivaltaisen tuomioistuimen antamaa päätöstä.[[69]](#footnote-69) Perinteisiin instituutioihin turvautuminen on yleisempää kuin virallisiin tuomioistuimiin, joissa prosessit ovat hitaita ja erittäin kalliita. Perinteiset johtajat taas voivat ratkaista asioita käymättä läpi tällaisia prosesseja.[[70]](#footnote-70) Tietyissä tapauksissa mm. Lagosin osavaltiossa viranomaiset rohkaisevat käyttämään vaihtoehtoisia keinoja tiettyjen riitojen ratkaisemiseksi, jotta formaalit tuomioistuimet saadaan pidettyä ylikuormittumatta ja niissä vältettäisiin liian suuri määrä vireillä olevia tapauksia. Perinteiset päälliköt eivät kuitenkaan voi ratkaista rikosasioita.[[71]](#footnote-71)

Ibadanin yliopiston tutkija Oludayo Taden mukaan perinteisiä uskomuksia ja järjestelmiä käytetään osissa Lagosin kaupunkia taistelussa rikollisuutta vastaan. Taden mukaan kaupungissa on paljon rikollisuutta, ja valtiollisten toimijoiden on vaikea koordinoida toimintojaan. Toinen aukko järjestelmässä on se, että perinteiset rikollisuuden torjuntarakenteet kaupungissa ovat suurelta osin kartoittamatta. Niihin kuuluvat perinteiset spiritualistit ja perhetuomioistuimet, jotka nauttivat huomattavaa luottamusta Nigeriassa, erityisesti maaseutuyhteisöjen keskuudessa. Tade selvitti Iraye-yhteisössä Epen paikallishallintoalueella Lagosin kaupungissa toimivia perinteisiä rikollisuuden ja konfliktin ratkaisun rakenteita, joita on neljää eri tyyppiä. Ensimmäinen näistä on perinteiset spiritualistit eli elegboogit (”medicine men and women”) ja babalawot eli ennustajat, joiden tehtävä on suojella ihmisiä rikoksen uhriksi joutumiselta. He myös avustavat varkauksiin liittyvissä pulmissa. Kulttuurisen uskomusjärjestelmän mukaan kaikki ihmiset ovat alttiita kokemaan rikollisuutta, ja ihmisen olisi tehtävä kaikki mahdollinen suojautuakseen fyysisesti rikollisuudelta. Toiset taas pyrkivät vahvistamaan itseään viehätysvoimalla. Eri orishojen papit tarjoavat näitä palveluja.[[72]](#footnote-72)

Taden mukaan toinen on perhetuomioistuin(Ile-ejo agbo-ile), jota johtavat perheiden päämiehet ja vanhimmat. Ne sovittelevat kriisejä, ratkaisevat perheenjäsenten välisiä erimielisyyksiä ja ratkaisevat rikosasioita. Ne käsittelevät tapauksia, joissa on kyse esimerkiksi vaimon pahoinpitelystä, perheen perintökiistoista tai näpistyksestä. Esimerkiksi maakiistat ovat yleisiä, ja niistä voi kehkeytyä vaarallisia, jos niitä ei käsitellä nopeasti perhepiirissä. Ihmiset selvittävät tällaiseen oikeuteen turvautumista vaihtoehtona poliisille ilmoittamiseen, koska poliisille ilmoittaminen on hankalaa ja vaikuttaa todennäköisesti perheen harmoniaan.[[73]](#footnote-73) Kolmas perinteinen rikollisuuden ja konfliktin ratkaisemisen rakenne on kuninkaan tuomioistuin, joka on ylempi kuin kaksi ensimmäistä, ja sisältää perinteistä poliittista järjestelmää edustavia jäseniä. Tuomioistuin hoitaa sellaisia tapauksia kuin murha, perheiden väliset maakiistat, aviorikos ja haureus. Neljäs koostuu perinteisistä tuomioistuinten ulkopuolisista toimenpiteistä. Nämä toteutetaan vetoamalla henkiin tai yhteisön jumaluuksiin yhdessä muiden esi-isien jumaluuksien, kuten Ayenin ja Lenuwan, kanssa. Ihmiset käyttävät näitä jumaluuksia koska he haluavat pikaisen ratkaisun ongelmiinsa. Moderneilta turvallisuustoimijoilta kuten poliisilta he eivät voi sellaista saada.[[74]](#footnote-74)

Edelleen Taden mukaan perinteisten jumaluuksien papit tai palvojat valmistavat ainetta, jolla uskotaan voivan lisätä henkilön viehätysvoimaa. Muita formaalin tuomioistuimen ulkopuolisia toimenpiteitä ovat yksilön eristäminen yhteisöstä tai hänen karkottamisensa. Lisäksi vaihtoehtona on henkilön julkinen häpäisy, jossa syyllinen viedään yhteisölle keskeiseen paikkaan ja häntä pilkataan hänen yhteisön normeja rikkovan käyttäytymisensä vuoksi. Hyljeksintää ja eristämistä käytetään lähinnä silloin, kun rikoksen aiheuttamia vammoja pidetään inhimillisen käsityskyvyn ulottumattomissa. Lisäksi niitä käytetään silloin, kun asianosaiset eivät ole tyytyväisiä oikeudellisissa prosesseissa saatuun tuomioon. Toinen interventio sisältää perinteisen valan vannomisen. Valaa käytetään yleensä kirouksena, kun käsiteltävänä olevasta asiasta on epäilyksiä tai se on arvoitus, ja asian osapuolet ovat haluttomia kompromisseihin eikä selkeitä todisteita ole. Valan alaisuudessa olemisen seurausten uskotaan voivan vaihdella mielenvikaisuudesta kuolemaan. Naispuolisen korkean päällikön, jonka perinteinen titteli on lagbariko, mukaan esi-isien kultit ovat kuin kuolleiden ihmisten henkiä. Yhteisö ei pidä esi-isiä kuolleina koska näillä oli vaikutusvaltaa yhteisöön elossa ollessaan. Taden mukaan perinteiset menetelmät olisi valjastettava konfliktien ja rikollisuuden hallintaan, koska se on elämäntapa, johon ihmiset voivat samaistua ja jota kaikki pystyvät ymmärtämään. Poliisin olisi Taden mukaan kuitenkin säänneltävä perinteisiä konfliktinhallinnan ja rikollisuuden valvonnan mekanismeja ihmisoikeusloukkausten estämiseksi.[[75]](#footnote-75)

## Lähteet

ACCORD (Austrian Centre for Country of Origin and Asylum Research and Documentation)

6.5.2004. *Who are the leaders of the Ogboni cult/ Punishment in case of refusal to take the father’s place*[kyselyvastaus]. <https://www.ecoi.net/en/document/1065047.html> (käyty 8.6.2022).

9/2002. *Länderbericht Nigeria.* <https://www.ecoi.net/en/file/local/1127551/sb65_accord-nigeria-0902-final.pdf> (käyty 8.6.2022).

Adedibu, Babatunde & Akindolie, Akinwumi & Olujobi, Adeleke 12.4.2022. ”The ’invisible enemy’ COVID-19 and the responses of Aladura churches in South West Nigeria.” *Theologia Viatorum* Vol 46, no 1. <https://theologiaviatorum.org/index.php/tv/article/view/138/368> (käyty 14.6.2022).

Afrobarometer

27.1.2021. *Afrobarometer Round survey in Nigeria, 2020*. <https://www.afrobarometer.org/wp-content/uploads/migrated/files/publications/Summary%20of%20results/ab_nig_r8_summary_of_results-27jan21.pdf>(käyty 13.6.2022).

16.10.2020. *News release. In Nigeria, majority of police encounters marked by bribery, difficulty getting assistance, survey shows.* <https://afrobarometer.org/sites/default/files/press-release/Nigeria/news_release-in_nigeria_police_encounters_marked_by_bribery_difficulty_getting_help-afrobarometer-16oct20.v3.pdf> (käyty 13.6.2022).

Amnesty International

29.3.2022. *Amnesty International Report 2021/22; The State of the World's Human Rights; Nigeria 2021.* <https://www.amnesty.org/en/location/africa/west-and-central-africa/nigeria/report-nigeria/> (käyty 13.6.2022).

6.6.2017. *Nigeria: Submission to the United Nations Committee on the Elimination of Discrimination against Women: 67th Session, 3-21 July 2017.* <https://www.amnesty.org/en/documents/afr44/6430/2017/en/> (käyty 13.6.2022).

BBC (British Broadcasting Company) / Orjinmo 21.3.2022. *The hunt for Nigerians who can change into cats.* <https://www.bbc.com/news/world-africa-60749496> (käyty 13.6.2022).

Bertelsmann Stiftung 2022: *BTI 2022 Country Report – Nigeria*. <https://bti-project.org/fileadmin/api/content/en/downloads/reports/country_report_2022_NGA.pdf> (käyty 30.5.2022).

CIA (Central Intelligence Agency) 20.5.2022. *The World Factbook – Nigeria.* <https://www.cia.gov/the-world-factbook/countries/nigeria/#people-and-society> (käyty 30.5.2022).

Conversation (The) / Tade, Oludayo 24.9.2019. *How traditional beliefs and systems are used to fight crime in parts of Lagos.* <https://theconversation.com/how-traditional-beliefs-and-systems-are-used-to-fight-crime-in-parts-of-lagos-123052> (käyty 30.5.2022).

CRISE (Center for Research on Inequality, Human Security and Ethnicity) / Osaghae, Eghosa & Suberu, Rotimi 1/2005. *A history of Identities, Violence and Stability in Nigeria.* Saatavilla: <https://www.researchgate.net/publication/228354552_A_History_of_Identities_Violence_and_Stability_in_Nigeria/link/53e09d450cf2d79877a4c1dd/download> (käyty 30.5.2022).

Daily Independent / Ajayi, Gbenda 12.6.2011. *Nigeria: Are Iya Osuns Different From Street Beggars?* Saatavilla AllAfrica-tietokannasta [edellyttää kirjautumista] (Käyty 14.6.2022).

EASO (European Asylum Support Office) (nyk. EUAA, European Union Asylum Agency)

11/2018a*. COI Report Nigeria – Targeting of individuals.* <https://coi.euaa.europa.eu/administration/easo/PLib/2018_EASO_COI_Nigeria_TargetingIndividuals.pdf>(käyty 10.6.2022).

11/2018b. *Nigeria – Key socio-economic indicators.* <https://coi.easo.europa.eu/administration/easo/PLib/2018_EASO_COI_Nigeria_KeySocioEconomic.pdf> (käyty 10.6.2022).

Embracing Spirituality / Meji, Obara 20.8.2015. *Isese Lagba – A Celebration of Yoruba Tradition and National Holiday*. <https://www.embracingspirituality.com/2015/08/20/isese-lagba/> (käyty 10.6.2022).

Federal Republic of Nigeria

[päiväämätön]a. [aloitussivu] > *States.* <https://nigeria.gov.ng/> (käyty 30.5.2022).

[päiväämätön]b. *Lagos State*. <https://nigeria.gov.ng/south-west/lagos-state/> (käyty 30.5.2022).

Freedom House 28.2.2022. *Freedom in the World 2022 – Nigeria.* <https://freedomhouse.org/country/nigeria/freedom-world/2022> (käyty 30.5.2022).

Guardian Nigeria (The) 10.10.2014. *Nigeria: Living Longer, Healthier Life With Mental Illness.* Saatavilla AllAfrica-tietokannasta [edellyttää kirjautumista]. (Käyty 14.6.2022).

HRW (Human Rights Watch) 13.1.2022. *World Report 2022 – Nigeria.* <https://www.hrw.org/world-report/2022/country-chapters/nigeria> (käyty 13.6.2022).

Idowu, William 2005. ”Law, Morallity and the African Cultural Heritage: The Jurisprudential Significance of the Ogboni Insitution”. *Nordic Journal of African Studies* vol 14, no 2, s. 175-192 <http://www.njas.helsinki.fi/pdf-files/vol14num2/idowu.pdf> (käyty 30.5.2022).

ILO (International Labour Organization) [päiväämätön]. *Nigeria > Constitutional Law.* <http://www.ilo.org/dyn/natlex/natlex4.listResults?p_lang=en&p_country=NGA&p_count=237&p_classification=01.01&p_classcount=20> (käyty 10.6.2022).

IRB (Immigration and Refugee Board of Canada)

12.11.2020. *Nigeria: The socio-economic situation, including demographics, employment rates, economic sectors, and crime rates, as well as access to education, health care and housing, particularly for the cities of Lagos, Ibadan and Benin City* [kyselyvastaus]*.* <https://irb-cisr.gc.ca/en/country-information/rir/Pages/index.aspx?doc=458232&pls=1> (käyty 30.5.2022).

8.5.2008. *Nigeria: The name of the river goddess of the village Enugu-Ngwo; whether she chooses a woman to become her priestess; the manner in which she chooses her priestess; the priestess's duties, including ceremonies related to infertility, widows and the circumcision of married women; the consequences of refusing to accept the position of priestess once chosen [NGA102846.E)* [kyselyvastaus]. Saatavilla: <https://www.refworld.org/docid/49b92b2b23.html> (käyty 30.5.2022).

16.2.2001. *Religion that worships Ogun, Olukun (Olokun), and/or Shango (Sango) and may be called "Olokun Ogun Shango"; number of adherents; where in the country it is practised and by whom and whether this includes the Bini ethnic group [NGA36211.E]* [kyselyvastaus]. Saatavilla: <https://www.ecoi.net/en/document/1245983.html> (käyty 30.5.2022).

Kanu, Anthony & Omojola, Immaculata & Bazza, Mike12.7.2021. “Women in Yoruba Religion and Culture”, s. 504-510. *Formation of the Human Person in the 21st Century*, s. 504-510 <https://www.acjol.org/index.php/ekpoma/article/view/1360> >> <https://www.acjol.org/index.php/ekpoma/article/view/1360/1345> (käyty 30.5.2022).

Maahanmuuttovirasto / Maatietopalvelu

23.9.2021. *Nigeria / Leskinaisen asema Nigeriassa, lasten huoltajuus toisen vanhemman kuoleman jälkeen* [kyselyvastaus]. Saatavilla Tellus-maatietokannasta <https://maatieto.migri.fi/base/2724d19a-5460-485d-bff8-6cd8f75f86d5/countryDocument/2636a354-7be8-445a-8721-bb42b0bec5a5> [edellyttää kirjautumista] (käyty 30.5.2022).

3.5.2018. *Katsaus turvaverkottomien naisten asemaan Nigeriassa.* <https://migri.fi/documents/5202425/5914056/turvaverkottomat_naiset_Nigeria.pdf/49aa1e92-1046-0eb0-7424-21fe834d5a1d/turvaverkottomat_naiset_Nigeria.pdf> (käyty 30.5.2022).

Nation (The) 10.6.2022*. Exit of a priestess. Olumo Rock traditional guardian, ‘Iya Orisa Olumo, dies at 137*. <https://thenationonlineng.net/exit-of-a-priestess/> (käyty 13.6.2022).

OFPRA (Office Français de Protection des Refugies et Apatrides) 2016*. Rapport de mission en République fédérale du Nigeria*. <https://ofpra.gouv.fr/sites/default/files/atoms/files/14._ofpra-cnda_rapport_de_mission_au_nigeria_du_9_au_21_septembre_2016.pdf> (käyty 7.6.2022).

OZY / Udobang, Wana 11.2.2018. *How Nigeria’s millennial priestess is revitalizing spirituality.* <https://www.ozy.com/news-and-politics/how-nigerias-millennial-priestess-is-revitalizing-spirituality/83619/> (käyty 10.6.2022).

Pew Research Center 2.4.2015 [excel-taulukko]. *Religious Composition by Country, 2010–2050* >> excel-taulukkoon <https://www.pewresearch.org/religion/2015/04/02/religious-projection-table/> (käyty 30.5.2022).

Rule of Law And Empowerment Initiative [päiväämätön]. *VAPP tracker*. <https://www.partnersnigeria.org/vapp-tracker/> (käyty 30.5.2022).

UN CEDAW (United Nations Committee on the Elimination of Discrimination against Women) 24.7.2017. *Concluding observations on the combined seventh and eight periodic reports of Nigeria.* <https://tbinternet.ohchr.org/_layouts/15/treatybodyexternal/Download.aspx?symbolno=CEDAW/C/NGA/CO/7-8&Lang=En> (käyty 30.5.2022).

UN (United Nations) Geospatial 1.8.2014. *Nigeria* [kartta]. <https://www.un.org/geospatial/content/nigeria> (käyty 30.5.2022).

USCIRF (United States Commission on International Religious Freedom)

4/2022. *Nigeria: Uscirf–Recommended For Countries Of Particular Concern (Cpc).* <https://www.ecoi.net/en/file/local/2071998/2022+Nigeria.pdf> (käyty 30.5.2022).

2020. *Violating Rights – Enforcing the world’s blasphemy laws.* <https://www.uscirf.gov/sites/default/files/2020%20Blasphemy%20Enforcement%20Report%20_final_0.pdf> (käyty 14.6.2022).

USDOS (United States Department of State)

2.6.2022. *2021 Report on International Religious Freedom: Nigeria.* <https://www.state.gov/wp-content/uploads/2022/05/NIGERIA-2021-INTERNATIONAL-RELIGIOUS-FREEDOM-REPORT.pdf>(käyty 14.6.2022).

12.4.2022. *2021 Country Report on Human Rights Practices: Nigeria.* <https://www.state.gov/reports/2021-country-reports-on-human-rights-practices/nigeria> (käyty 20.6.2022).

12.5.2021. *2020 Report on International Religious Freedom: Nigeria.* <https://www.state.gov/wp-content/uploads/2021/05/240282-NIGERIA-2020-INTERNATIONAL-RELIGIOUS-FREEDOM-REPORT.pdf> (käyty 30.5.2022).

U.S. (United States) Library of Congress 6/1991. *Nigeria. A country study.* <http://countrystudies.us/nigeria/44.htm> kohta <http://countrystudies.us/nigeria/44.htm> (käyty 30.5.2022).

Vanguard

29.5.2022*. I almost became blind after refusing to heed Ifa warning – Olojudo, Oba Ilori-Faboro.* <https://www.vanguardngr.com/2022/05/i-almost-became-blind-after-refusing-to-heed-ifa-warning-olojudo-oba-ilori-faboro/> (käyty 14.6.2022).

20.8.2018. *Thousands celebrate Osun, goddess of fertility and water.* <https://www.vanguardngr.com/2018/08/thousands-celebrate-osun-goddess-of-fertility-and-water/> (käyty 30.5.2022).

WIPO (World Intellectual Property Organization) [päiväämätön]. *Criminal Code Act – Chapter 77 – Laws of the Federation of Nigeria 1990*. <https://wipolex.wipo.int/en/text/179687> (käyty 14.6.2022).

World Population Review 2022. *Lagos Population 2022.* <https://worldpopulationreview.com/world-cities/lagos-population> (käyty 10.6.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. CIA 20.5.2022; UN Geospatial 1.8.2014 [kartta]; Federal Republic of Nigeria [päiväämätön]a. [↑](#footnote-ref-1)
2. Bertelsmann Stiftung 2022, s. 7. [↑](#footnote-ref-2)
3. Federal Republic of Nigeria [päiväämätön]b. [↑](#footnote-ref-3)
4. CIA 20.5.2022. [↑](#footnote-ref-4)
5. CIA 20.5.2022. [↑](#footnote-ref-5)
6. Pew Research Center 2.4.2015 [excel-taulukko]. [↑](#footnote-ref-6)
7. Kanu et al. 12.7.2021, s. 505. [↑](#footnote-ref-7)
8. USDOS 12.5.2021, s. 4. [↑](#footnote-ref-8)
9. CIA 20.5.2022; World Population Review 2022. [↑](#footnote-ref-9)
10. IRB 16.2.2001[kyselyvastaus]. Alkuperäislähde: Ethnic Groups Worldwide: A Ready Reference Handbook 1998. David Levinson. Phoenix, AZ: Oryx Press. [↑](#footnote-ref-10)
11. USDOS 12.5.2021, s. 3-4. [↑](#footnote-ref-11)
12. U.S. Library of Congress 6/1991. [↑](#footnote-ref-12)
13. IRB 16.2.2001 [kyselyvastaus]. Alkuperäislähde: Connor, Michael [päiväämätön]. ”Cutting to the Essence”. Hyperlinkki <http://www.fa.indiana.edu/~conner/yoruba/cut.html> alkuperäislähteeseen ei toimi. [↑](#footnote-ref-13)
14. IRB 16.2.2001 [kyselyvastaus]. Alkuperäislähde: Ulrich, George. 1996. "Thunderchildren: Yoruba Twin Figure Carvings from Nigeria." Hyperlinkki <http://www.mpm.edu/collect/yoruba.html> alkuperäislähteeseen ei toimi. [↑](#footnote-ref-14)
15. IRB 16.2.2001 [kyselyvastaus]. Alkuperäislähde: Boston Globe (The) 7.6.2000. Alkuperäinen artikkeli ei löydy internetistä eikä uutistietokannoista. [↑](#footnote-ref-15)
16. Embracing Spirituality / Meji 20.8.2015. Mejistä kerrotaan sivustolla seuraavaa: “*Obara Meji is a spiritualist, Ifa-Orisa practitioner, philosopher, and teacher of metaphysics. Since 2011 she has used her online platform to share her personal experiences to those seeking answers about spirituality. Her teachings will expand into short stories, novels, and public speaking to continue her mission of bringing enlightenment to the world*.” [↑](#footnote-ref-16)
17. Kanu et al. 12.7.2021, s. 504–505. [↑](#footnote-ref-17)
18. Kanu et al. 12.7.2021, s. 509. Alkuperäislähde: Akíntúndé, A & Fálọlá, T. (toim.) 2016. Encyclopedia of the Yoruba. Bloomington, IN. Indiana University Press. Questia, a part of Gale, Cengage Learning. [www.questia.com](http://www.questia.com) -hyperlinkki ei toimi. [↑](#footnote-ref-18)
19. Nation (The) 10.6.2022. [↑](#footnote-ref-19)
20. Daily Independent / Ajayi 12.6.2011. [↑](#footnote-ref-20)
21. OZY / Udobang 11.2.2018. Lähteen luotettavuudesta ei ole varmuutta. Lisätietoja OZY:stä <https://www.ozy.com/pg/about-us/#aboutozy> (käyty 10.6.2022). [↑](#footnote-ref-21)
22. Kanu et al. 12.7.2021, s. 510. [↑](#footnote-ref-22)
23. USDOS 12.5.2021, s. 3. [↑](#footnote-ref-23)
24. U.S. Library of Congress 6/1991. [↑](#footnote-ref-24)
25. CRISE / Osaghae et al. 1/2005, s. 6. [↑](#footnote-ref-25)
26. U.S. Library of Congress 6/1991. [↑](#footnote-ref-26)
27. Adedibu et al. 12.4.2022, s. 1-2. [↑](#footnote-ref-27)
28. Adedibu et al. 12.4.2022, s. 2. Alkuperäislähde Aiyegboyin, I. 2017. Taxonomy and revolution in African Christianity: The Nigerian experience”. Luento Ibadanin yliopistossa 9.11.2017. [↑](#footnote-ref-28)
29. Adedibu et al. 12.4.2022, s. 2. Alkuperäislähde Akindolie, A. 2018. ”Influence of Yoruba culture on African Pentecostal worship in Yoruba land” The Changing faces of African Pentecostalism, Adekunle Ajasin University Press, Nigeria, s. 243. [↑](#footnote-ref-29)
30. ACCORD 9/2002, s. 40. Alkuperäislähde Abimpola, Wande 1991, s. 57. “The place of African traditional religion in contemporary Africa. The Yoruba example“. Olupona, Jacob K. (Hg.): *African Traditional Religions.* New York, 1991. S. 51-58. [↑](#footnote-ref-30)
31. ACCORD 9/2002, s. 40. Alkuperäislähde Maier, Karl. 2000. *This house has fallen - Midnight in Nigeria,* s. 251. New York: Public Affairs. [↑](#footnote-ref-31)
32. Conversation (The) / Tade 24.9.2019. Teksti perustuu Olodayon Taden ja Faisol Olaitanin tutkimukseen "Traditional structures of crime control in Lagos, Nigeria” julkaisussa African Security Review Vol 24, 2015 – Issue 2, joka on maksumuurin takana osoitteessa <https://www.tandfonline.com/doi/full/10.1080/10246029.2015.1023325>. Pohjois-Nigeriaa koskevassa uutisessa <https://allafrica.com/stories/201409091040.html> babalawon mainitaan olevan perinnelääkäri. [↑](#footnote-ref-32)
33. Kanu et al. 12.7.2021, s. 509. Alkuperäislähde: Akíntúndé, A & Fálọlá, T. (toim.) 2016. Encyclopedia of the Yoruba. Bloomington, IN. Indiana University Press. Questia, a part of Gale, Cengage Learning. [www.questia.com](http://www.questia.com) -hyperlinkki ei toimi. [↑](#footnote-ref-33)
34. Guardian Nigeria (The) 10.10.2014. [↑](#footnote-ref-34)
35. Daily Independent / Ajayi 12.6.2011. [↑](#footnote-ref-35)
36. Nation (The) 10.6.2022. [↑](#footnote-ref-36)
37. Vanguard 20.8.2018. [↑](#footnote-ref-37)
38. Daily Independent / Ajayi 12.6.2011. [↑](#footnote-ref-38)
39. IRB 8.5.2008 [kyselyvastaus]. Alkuperäislähde: Etelä-Illinoisin yliopiston professorin puhelinhaastattelu 30.4.2008. [↑](#footnote-ref-39)
40. Vanguard 29.5.2022. [↑](#footnote-ref-40)
41. BBC / Orjinmo 21.3.2022. [↑](#footnote-ref-41)
42. Esim. Daily Independent 5.9.2014. *Nigeria: ‘My Wife’s Family Destroyed Us With Witchcraft’.* Saatavilla: <https://allafrica.com/stories/201409080096.html> ; The Guardian 31.10.2014. Nigeria: Ibeji…Peculiar Children Among the Yorubas. Saatavilla: <https://allafrica.com/stories/201410310857.html> (käyty 14.6.2022). [↑](#footnote-ref-42)
43. EASO 11/2018a, s. 112-120. [↑](#footnote-ref-43)
44. Idowu, William 2005, s. 177,184-185. [↑](#footnote-ref-44)
45. ACCORD 6.5.2004 [kyselyvastaus]. Sosiaaliantropologi Ulrike Davis-Sulikowskin haastattelu 16.9.2002. [↑](#footnote-ref-45)
46. ACCORD 6.5.2004 [kyselyvastaus]. Sosiaaliantropologi Ulrike Davis-Sulikowskin haastattelu 16.9.2002. [↑](#footnote-ref-46)
47. ACCORD 9/2002, s. 31. Sosiaaliantropologi, tohtori Ulrike Davis-Sulikowskin haastattelu 16.9.2002 tiedonhankintamatkalla. [↑](#footnote-ref-47)
48. USDOS 12.5.2021, s. 4-5. [↑](#footnote-ref-48)
49. Constitution of the Federal Republic of Nigeria. Chapter IV – Fundamental Rights, numeroimattomat sivut 30-31 verkkosivulla ILO [päiväämätön]. [↑](#footnote-ref-49)
50. USCIRF 4/2022 s. 1. [↑](#footnote-ref-50)
51. WIPO [päiväämätön]; USCIRF 2020, s. 73. [↑](#footnote-ref-51)
52. WIPO [päiväämätön]. [↑](#footnote-ref-52)
53. Esim. USDOS 12.5.2021; USDOS 2.6.2022; USDOS 12.4.2022; USCIRF 4/2022; Amnesty International 29.3.2022; Freedom House 28.2.2022; HRW 13.1.2022; AllAfrica- ja Factiva-uutistietokannat. Joruba on Lagosin pääkieli, mutta pidgin (Pidgin English) on yleisesti käytössä. Lähde esim. IRB 12.11.2020. Kirjeenvaihto Africa Network for Environment and Economic Justice (ANEEJ) -järjestön toimitusjohtajan kanssa. [↑](#footnote-ref-53)
54. IRB 8.5.2008 [kyselyvastaus]. Alkuperäislähde: Etelä-Illinoisin yliopiston professorin puhelinhaastattelu 30.4.2008; Vanguard 29.5.2022; Daily Independent / Ajayi 12.6.2011. [↑](#footnote-ref-54)
55. BBC / Orjinmo 21.3.2022. [↑](#footnote-ref-55)
56. Daily Independent / Ajayi 12.6.2011. [↑](#footnote-ref-56)
57. Maahanmuuttovirasto / maatietopalvelu 3.5.2018. [↑](#footnote-ref-57)
58. Conversation (The) / Tade 24.9.2019. Teksti perustuu Olodayon Taden ja Faisol Olaitanin tutkimukseen "Traditional structures of crime control in Lagos, Nigeria” julkaisussa African Security Review Vol 24, 2015 – Issue 2, joka on maksumuurin takana osoitteessa <https://www.tandfonline.com/doi/full/10.1080/10246029.2015.1023325>. [↑](#footnote-ref-58)
59. Maahanmuuttovirasto / maatietopalvelu 3.5.2018. [↑](#footnote-ref-59)
60. EASO 11/2018b. [↑](#footnote-ref-60)
61. UN CEDAW 24.7.2017, s. 4. [↑](#footnote-ref-61)
62. UN CEDAW 24.7.2017, s. 3. [↑](#footnote-ref-62)
63. Amnesty International 6.6.2017. [↑](#footnote-ref-63)
64. UN CEDAW 24.7.2017, s. 4. [↑](#footnote-ref-64)
65. Bertelsmann Stiftung 2022, s. 11. [↑](#footnote-ref-65)
66. Afrobarometer on Ghanassa päämajaansa pitävä, voittoa tavoittelematon yleisafrikkalainen, puolueeton tutkimusverkosto, joka tuottaa tietoa afrikkalaisten kokemuksista ja arvioinneista koskien elämänlaatua, hallintotapaa ja demokratiaa. Uusimpaan Afrobarometriin haastateltiin 1599 satunnaisesti valittua nigerialaista tammi-helmikuussa 2020. Afrobarometer 27.1.2021, s. 2. [↑](#footnote-ref-66)
67. Afrobarometer 16.10.2020, s. 1-4 ja laajempi raportti: Afrobarometer 27.1.2021, s. 45-47, 54, 58. [↑](#footnote-ref-67)
68. Rule of Law And Empowerment Initiative [päiväämätön]. [↑](#footnote-ref-68)
69. OFPRA 2016, s. 20. Angela Uwandun (ASF France) haastattelu tiedonhankintamatkalla. [↑](#footnote-ref-69)
70. OFPRA 2016, s. 20. Blessing Kadiri-Abirin (CLEEN Foundation) haastattelu tiedonhankintamatkalla. [↑](#footnote-ref-70)
71. OFPRA 2016, s. 20. Blessing Kadiri-Abirin (CLEEN) haastattelu tiedonhankintamatkalla. [↑](#footnote-ref-71)
72. Conversation (The) / Tade 24.9.2019. [↑](#footnote-ref-72)
73. Conversation (The) / Tade 24.9.2019. [↑](#footnote-ref-73)
74. Conversation (The) / Tade 24.9.2019. [↑](#footnote-ref-74)
75. Conversation (The) / Tade 24.9.2019. [↑](#footnote-ref-75)